**Тақырыбы**: «Қош бол, бастауыш!»

**Мақсаты:**

**1**. Білімнің негізі бастауышта қаланатынына көз жеткізу.

**2.** Бастауыш сыныбымен , алғаш қолына қалам ұстатқан алғашқы ұстазымен қоштаса отырып, орта буында дәріс беретін ұстаздармен таныстыру ,әр баланың ерекшелігін  таныстыра отырып, сәт – сапар тілеу.

**3.** Мектепті, ұстаздарын құрметтеу, білімге деген құштарлығын арттыру.

Мәңгілік ел-Қазақстанның патриот ұлы мен қызы болуға тәрбиелеу.

Көрнекілігі: шарлар, суреттер, баннер.

Барысы.

***Мұғалім:***

Қош келіпсіздер, құрметті ата – аналар, қымбатты әріптестер, оқушылар! Бүгінгі күн осында отырған бәріміз үшін ерекше күн. Оның ерекшелігі  сол, осыдан 4 жыл бұрын мектеп табалдырығын жүрексіне  аттаған балаларыңыз білімнің негізі болатын бастауышта оқып, білім алып, қанаттарын қатайтып бастауыш сыныппен қоштасқалы отыр.

Бұл оқу тамақ болар қарны ашқанда,

Жол табар қараңғыда адасқанда .

Мал озбас біле білсең білім озар,

Ақыры керек болар бір сасқанда – деп Міржақып ақын айтпақшы, тарыдай болып кіріп, ақыл ойлары толысып, оң мен солын танып жақсы мен жаманды айыра білуді үйренген шәкірттеріміздің  ұйымдастыруымен өткізілгелі  отырған « Қош бол, бастауыш» мерекесін бастауға рұқсат етіңіздер!

Бесіктегі баланың,

Күлгенін көрген - бір мұрат.

Алдына түсіп ананың.

Жүргенін көрген- бір мұрат – дегендей, бастауыш сыныпты бітіруші түлектерімізді ортаға шақырайық!

Толқимыз , толқып тұрсыз баршаңыз да

Мұндай күй болған сірә қаншаңызда

Қол соғып, қошеметтеп шақырайық

4-сыныптың түлектерін ортамызға!

**Музыка әуенімен бастауыш сынып түлектері ортаға келеді.**

1. Өнерлі де, тәртіпті,  
Нияздай ұлымыз.  
Сурет салудың шебері,  
Алға басып келеді.

2. Әзілді жаны сүйеді,  
Армансыз ол күледі.  
Байбол біздің әрқашан,  
Жып-жинақы жүреді.

3. Қыздарымыз ұқыпты,  
Сүйкімді әрі қылықты.  
Жайнагүл біздің әрқашан  
Таза ұстайды сыныпты.

4. Күні бойы тыңбаған,  
Үлкендерді сыйлаған.  
Сабырлы біздің Мирас,  
Ұқыптылыққа бойлаған.

5. Білімімен үлгі болған сыныпқа,   
Отырмайды ойланбастан тынып та.  
Айдана біздің өнегелі, өнерлі,  
Арасында достарының беделді.

6. Сыйлап сәлем береді,  
Үлкендерді көргенде.  
Жарасты біздің сыныпта,  
Ізетті деп біледі.

7. Би билейді талмайды,  
Әсем әнін арнайды.  
Біздің нәзік Елнұрды  
Барлық бала тыңдайды.  
  
8. Ал мен ақын боламын,  
Сусындаған қаламым.  
Дейді біздің Ер,  
Таудан асқан талабым.

***Мұғалім:*** Сіздердің алдарыңызда тұрған 4- сынып оқушылары осыдан 4 жыл бұрын  6 жасар бала болса,  бүгін міне, ес біліп, етек жиған шәкірт.

   Армандасаң да, қиялдасаң да балалық шағың көз алдыңа келеді. Өйткені, биік асуға беттеген  аяулы ғұмыр, ғажайып өмір осынау бал күлкілі  балалық шақтан басталады.  Міне, бүгін біздің бүлдіршіндер өміріне өшпес із қалдырған бастауыш сыныбымен  қоштасып, бір жылға тағы да есейгелі  отыр. Ендеше қызықты да  ғаламат өзгерістер сыйлаған, білім нәрімен сусындатқан, өмірде өз жолдарын табуға жол сілтеген ұстаздарына,

ата- аналарына өз өнерлерін көрсетуге дайын.

Хор: «Мектеп - ана» әні

**Айдана:** Құрметті ұстаздар, аяулы достар, қадірменді ата - аналар! Бүгін бізде қуаныш, үлкен той. Бүгін біз төрт жыл бойы білім беріп, ой санамызды дамытқан, адалдыққа тәрбиелеп, білімнің соқпағынан ғылымның арнасына кең жол ашқан бастауыш сыныппен қоштасқалы отырмыз.  
**Елнұр:**  
Алдарыңызда тұрған балалар осыдан 4 жыл бұрын мектеп табалдырығын жүрексіне аттаған кіп-кішкене балдырғандар еді. Енді міне, ойлары да, бойлары да өсіп, егеменді еліміздің жарқын болашағын жасау мақсатында орта сыныпқа қадам басуда.

***Айдана:***Иә, мектебімізге қандай жыр арнасаң да жарасады. Ендеше сыныптастарымыздың бастауыш мектепке арнаған жырларын тыңдайық

**Елнұр:**

Бастауышым- балбұлағым

Лаулап жанған шам шырағым.

Өзің берген біліміңмен,

Самғап ұшар тау қыраның.

**Ер:**

Болам мен елімнің қыраны,  
Көгімде көк туым, жыр әні.  
Қадамым басталды жаңарып,  
Бастауыш білімнің бұлағы. 

**Нияз:**

Тәрбие білімді жалғаймын  
Бүгін мен есейген жандаймын.  
Қош бол, бастауыш мектебім,  
Енді мен биікке самғаймын.

**Айдана:**

 Бастауышта шырқалмаған жыр бар ма?

Бастауышта айтылмаған сыр бар ма?

Бастауышта алған білім, жырларым,

Азық болар , мәңгі талай жылдарға.

**Жайнагүл:**

Бастауышым- бал бұлағым ,

Алдым сеннен балдың дәмін.

Әріп танып, білім алып

Рахметімді жаудырамын.

**Елнұр:** 4 жыл ішінде біздің бойымыз шамамен 24 см-ге өссе, салмағымыз 14 кг көбейіпті.

Қазақ тілі пәнінен 80 ереже жаттасақ, математикадан 60- қа жуық ережемен танысыппыз.

Ана тілінен 100-ге тарта ақын –жазушылардың шығармаларын үйрендік.

Өз ағзамыздың құрылысымен, дене мүшелеріміздің қызметімен таныстық.

Үзілісте қанша км жүгіргенімізді, неше қалам мен сызғыш жоғалтқанымызды санау да мүмкін емес.

**Жарас:**

Бірдей біздің  ойымыз да, сырымыз,

Бір мектептің ұлы менен қызымыз.

Бірдей өстік оқуда да еңбекте,

Күліп – ойнап біріміз бен біріміз.

**Ән «Сыныптастар құрдастар»**

(«Армандастар» әні әуенімен).

**Айдана: «**Ұстаздық еткен жалықпас үйретуден балаға»,-деп Абай атамыз айтқандай, алғаш қолымызға қалам ұстатып, оңымыз бен солымызды танытқан, бізбен бірге қуанып, 42 әріпті танытып, білім нәрімен сусындатқан, мектептегі анамыз- ұстаз екені бәрімізге мәлім.  Балалардың ұстазға арнаған ән -жырларын айтпас бұрын, ұстаз туралы не айтар едің?

**Елнұр:** Әр шәкіртін өз баласынан кем көрмей, оқуға, жазуға үйреткен  мұғалім еңбегі шексіз. «Мұғалім – мектептің жүрегі» – деп Ыбырай атамыз бекер айтпаған.

**Айдана:** Дұрыс айтасың ғылым иесі  ғалым да, ел қорғаған батыр да, тілінен бал тамған ақын да, тегеуріні темір балқытқан  жұмысшы да, көкті шарлаған ғарышкер де, бәрі- бәрі ұстаздан білім  мен тәрбие алған.

  Олай болса келесі жырларымызды ұстаздарымызға арнаймыз!

(5 оқушы шығады, қолдарында ҰСТАЗ сөзі).  
Ұ – ұлағатты Балдырғандарға баянды, сырын төккен ұстазым!  
С- салмақты Шәкіртіне аяулы, нұрын төккен ұстазым!  
Т- танымал Есейіп ертең кетсем де, шәкіртпін ұстаз алдында.  
А – ардақты Білім –ойдын сұлуын, асу еткен ұстазым!  
З – зиялы Жүрегінің жылуын, шашу еткен ұстазым!  
**Нияз:** Бүгін мен керемет күйдемін,  
Жақсылық тек сенен үйрендім.  
Екінші анам ғой деп біліп,  
Мен сені ұлың боп сүйгенмін.   
  
**Ер:** Басса бұрыс, жол сілтеп, қате дейсің,  
Әр балаға сен ана, әкедейсің.  
Болашақтың көктеген жас шыбығын,  
Бағбанындай аялап, мәпелейсің.  
  
**Елнұр:** Өзіңмен өмірді танығам,  
Ізгілік тек сенен дарыған.  
Балдырған кезімнен баулыдың  
Ұстазым, мен сені сағынам.  
  
**Жайнагүл:** Бір өтті өзіңмен қыс-жазым,  
Ұстазым өзіңе ұқсадым.  
Әлемді әріппен танытқан   
Қош бол, алғашқы ұстазым.  
  
**Айдана:** Төрт жыл бойы нұрын төккен,  
Аттандырған ақ тілекпен.  
Ұстаз үмітін ақтаймыз деп,  
Серт береміз шын жүректен!  
***Бәрі :* Мың алғыс сізге біздей түлектерден,**

**Мың алғыс мына отты жүректерден**!

***Ән: «Ұстазға мың тағзым» (Айдана, Елнұр)***

**Айдана:** Біздер бастауыш сыныпта жоғары сыныптарда өтілетін Әдебиет, тарих, биология, алгебра , физика, химия сияқты пәндерге негіз болатын ана тілі, математика, дүниетану, орыс тілі пәндерін зер салып оқып үйрендік.

**Жайнагүл:**

 Анашымдай сыр шерткен,

Ақыл- білім үйреткен.

Ана тілін оқыдық ,

Ерекше зор құрметпен.

Ана тілмен қоштасамыз,

Әдебиетпен достасамыз.

Әңгімелер құра аламыз,

Шығарма да жаза аламыз.

Бесіншіде келесі жылы

Тек 5 деген баға аламыз.

**Мирас:**

Ойланып есеп шығарып,

Үлесті таба аламыз.

Математиканың негізін

Игерген біздер баламыз.

**Елнұр:**

Қазақ тілі пәнінен,

Сөйлемді, сөз таптарын,

Етістіктің шақтарын,

Жалғаулар мен жұрнақтар.

Ережесін жаттадым.

Бәрін жақсы білем деп

Мақтанбайық, балалар.

5-шіге барған соң,

Мұғалімдер бағалар.

**Ер:**

Ой жіберсең бәріне ,

Дүниетану пәніне.

Өмір сырын үйретер,

Пәннің жақсы бірі де.

Жер байлығы көп екен,

Игеруді қалайды.

Осының бәрін білдірген ,

Дүниетану сабағы.

**Айдана:**

Үйренеміз жалықпай,

Ағылшын тілін шарықтай.

Тіл сындырып,ән айтып,

Шаттанамыз қалықтай,

Раушан апай тәлімі

Сәулесін шашқан жарықтай.

**Жарас:** Өзіңсің балауса көктемім,  
Мен сеннен нәр алдым, көктедім.  
Өмірде алғашқы өткелім,  
Бәрі: РАХМЕТ САҒАН, БАСТАУЫШ МЕКТЕБІМ!  
  
**Байбол:** Өсті міне бойымыз,  
Өсті, міне ойымыз.   
Сіздердей аға, әпкелер,  
Бәрі: ҮЛГІЛІ ШӘКІРТ БОЛАМЫЗ!

 «Пәндер айтысы» (Сынып оқушыларының көріністері)

**Айдана:** Біздің жамандығымызды жасырып, жақсылығымызды асырып жүрген біздің ата- анамыз. Қатарымыздың теңі болып , тамағымыз тоқ, көйлегіміздің көк болып жүруі де  сол кісілердің арқасы.Бізбен бірге бастауыш сыныптың бағдарламасын игерген, біз үшін шығарма жазып, өлеңдер жаттаған, математикадан есеп шығара алмағанда, бір- бірімен ақылдасып, әйтеуір бір шешімін табатын құрметті біздің ата-аналарымыз, әжелеріміз, апаларымыз сіздерге мың алғыс айта отырып, келесі әнімізді ата-аналарға арнаймыз.

**Мирас:** Жолыма сіздерден бата алам,  
Көмегің көп бізге жасаған.  
Әрқашан жаның бір менімен  
Рахмет бәріңе ата-анам!

**Ән: «Ата-ананы тыңдаймыз*»***

***Көріністер:*** «Есеп», «Ең қиын сұрақ», «Емтихан»  
Қанаттарын қатайды,   
Биікке енді самғандар.  
Білім жолы сара жол,  
Ізденіндер талмандар.   
(Оқушыларға дипломдар табыстау рәсімі).

**Мұғалім:** **Би «Флешмоб»**

Би: Қояндар (ер балалардың орындауында.)

***Ұстаз тілегі:***

Өлкеміздің айналыңдар ертеңіне,

Сенімдердің айналыңдар семсеріне.

Ұстаздық ақ жүректен  мен тілеймін,

Тек сәттілік – шәкірттерім ертеңіңе.

 Айналайын жап- жарқын жүздеріңнен,

Аластайтын жаныңды күз көңілден.

Мен сендерге мәңгілік тілекшімін,

Тілек тілеп тұратын іздеріңнен.

Жүргізуші:  
Мектеп директорының оқу ісі орынбасары Есмагамбетова Айбике Кабденовна құрметпен ортаға шақырамыз.  
Ата-ана тәрбиелеп балапанын,  
Әлдилеп, аялаған балақанын.  
Болашақта бақ тілеп тұрасыңдар,  
Ойлауменен әрқашан бала қамын, -деп ата-аналар құттықтауына кезек береміз. **Айдана:** Мерекеде бас қостық бәріміз де,  
Жарасады әніміз бен сәніміз.  
Әуенімен тербелейік вальстің,  
Бірге толқып, әсем сазбен жанымыз.  
Вальс. (4-сынып оқушыларының орындауында)

Қанаттарын қатайды,   
Биікке енді самғандар.  
Білім жолы сара жол,  
Ізденіндер талмандар.   
(Оқушыларға дипломдар табыстау рәсімі).

***Хор: «Әрқашан күн сөнбесін!»***  
Осылайша «Қош бол, бастауыш!» ертеңгілігін аяқтаймыз. Назарларыңызға рахмет!